Dauer: 4:48 MinutenGenres: Hardrock & Metal ASIN: B001SOFNBS
Amazon Bestseller-Rang: Nr. 978.177 in Songs (Siehe Top 100 in Songs) Peterjasie Patriot #160
Ons is sopas terug van 'n wonderlike week in die Kruger Nasionale Park. Beste van alles was die kortbroek-weer! Amper weer soos somer gevoel. Paar redelike fotos gekry, darem ook die Groot 5 gesien te danke aan die alleenloper renoster die laaste oggend oppad uit die park uit. Gaan kyk gerus na
die foto album hier: Julie kom St Lucia weer aan die beurt. Hoop die Natalse weer is ook lekker warm. Ons sal 'n keer of wat deurry Hluhluwe-Imfolozi toe om te gaan kyk hoe lyk die diere daar. Hopelik weer mooi fotos saambring.
Baie dankie aan almal wat vir Adri met haar projek gehelp het, gaan lees die volledige verhaal hieromder.
Die pasella hierdie keer is 'n eBoek met die titel Verskeie Resepte wat ek per epos ontvang het, gaan kyk hier onder by Pasella en laai dit gratis af.
Heel onder aan is sommer 'n hele verskeidenheid lekker resepte.
Net om te laat weet dat ek enigiets wat ek in my epos ontvang en wat ek voel hier geplaas kan word, dit plaas ek. As daar dalk kopiereg op is laat weet my, dalk haal ek dit af. Ekstra inkomste
'n Groot Baie Dankie - Tehuis Fondsinsameling.
Ek het 'n rukkie gelede vir julle gepla met 'n briefie van my vriendin, Adri, waar sy hulp vra vir van ons oumensies in 'n tehuis in die Kaap. Soos gewoonlik staan ons saam om ons mense te help en ek en Adri is baie dankbaar daarvoor. Ek ken vir Adri al 'n hele rukkie, sy behoort eintlik aan Emily, die Bekkige Brak wat ook vir hierdie brief skryf.
Hier is 'n brief wat ek nou net van Adri af ontvang het. Sy hoor ook baie graag van jou as jy nog iets wil bydra. Die projek is nog nie verby nie, daar gaan nog aflewerings wees. Ek dink nou net so by myself, wat van sop en vetkoekdae? Waar is die gemeentes en kleingroepe wat so lekker kan regstaan as daar kermis by jou kerk is? Maar laat ek nou nie op Adri se tone trap nie. Sy hoor egter graag van julle, stuur vir haar 'n epos by
Woensdag 8 Junie 2011 As jy in ‘n dorpshuis nesgeskop het, is wat ons tans beleef, nogal heel interessant! Oral staan sakke, kartonne en stapeltjies. Ek moet net keer of die katte het nuwe slaapplek, en die hond hol met ‘n bek vol serpe en ‘n spoggerige wapperstertjie deur die huis.
Toe ek net so bietjie meer as ‘n maand gelede my projek begin het en self basiese benodigdhede vir die oumense van Huis Zonnekus aangeskaf het, sou ek nie kon droom van die logistieke en SPASIE wildhede wat sou volg nie. Nadat oom Peter Thomas, beter bekend onder meeste van ons as Peterjasie, my ‘Bedelbrief’ die kuburruim ingegooi het, het ek letterlik 2 minute na die brief gestuur is, begin terugvoering kry.
Mense het hulle harte en beursies (so ‘n holrug geryde uitdrukking, maar dis wat dit was!) oopgemaak – van R50 tot R2000 is deur persone oorbetaal. Sommige het items soos slaapsokkies, doeke, waslappe, koekies en beskuit belowe. Hoe sê mens regtig dankie? Veral as dit so ‘n klein woordjie is? Ek het probeer om elkeen wat bygedra het, persoonlik te epos, maar as ek JOU oorgeslaan het in die har-war en verbasing, vra ek nie net omverskoning vandag nie, maar sê ek ‘n spesiale dankie aan JOU vir jou mededeelsaamheid en liefde vir vreemdelinge wat jou oortuig het om ‘n bydrae te maak.
Die geld wat julle almal geskenk het, was genoeg om daardie komberse en handdoeke aan te koop wat ek so graag wou!!! Dit, liewe leser, is op sigself ‘n reuse nagmerrie. Die koerierdiens wat ek gebruik, het gister begin aanry van ‘n winkel in Bellville… bale en bale handdoeke en komberse. Dis nie enige kombers nie – daarvoor het mense spesiaal uit Hermanus gery om behoorlike kwaliteit, en aanvaarbare pryse te beding by ‘n besigheid in Bellville. Ek is oortuig dat ek ‘n bus sal moet koop/huur/steel om net die vrag deur te neem na Huis Zonnekus!
Ter inligting: Attie van Tonder (021 552 2074) is die bestuurder by die tehuis. Hulle het wel ‘n siekeboeg met 14 beddens, en probeer altyd een bed oophou vir ‘n noodgeval. Tans is die siekeboeg vol, en word verswaktes ook in gewone kamers gehuisves.
Die tehuis kry nie staatsubsidie nie. Wanneer ‘n bejaarde toegelaat word, word aansoek gedoen deur Huis Zonnekus (Ahstonstraat Milnerton), aan die staat, vir die bejaarde se pensioen. Slegs 93.5% van so ‘n pensioen mag aan die tehuis gaan. Verblyf per bejaarde beloop R3750.00 per persoon per maand. Net om te kan eet en slaap. Staatspensioen is in die omgewing van R1140, so maak self die sommetjies.
Sondag 12 Junie 2011-06-12
Ek sit en eet jellybabies vir inspirasie, en die dag se gebeure maal deur my kop. Die Landrover en ‘n Dubbelkajuit met ‘n kap, is kant en wal gelaai, en ons het vanoggend Huis Zonnekus getref (ek het ‘n blompot ook getref met die reverse slag, maar dis nie ter sprake nie – ek dink die pot is okei)
Sjoe, oumense kan moeilik wees as mens laat is – kommunikasie gapings het veroorsaak dat die dominee wat die diens vir hulle kom gee het, vertel het van pakkies wat gaan arriveer. En so het hulle gesit en wag. En wag. En eers vieserig vir ons vertel ons is lekker laat, maar toe hulle elkeen ‘n pakkie onder die blad kry, was dankbaarheid meer as die boude wat lam gesit was.
110 pakkies is afgegee. Hierin was tandepasta, tandeborsel, seep, handeroom, sjampoe, fleece serp, handskoene, chips en ‘n pakkie sjokolade lekkers. En ‘n splinternuwe handdoek. Ek het mos gesê daar moet tjoklits in wees. Dit is by ‘n menigde eenvoudig eerste uitgeruk, en in klein mondjies ingeprop!
In een kamer kry ek ‘n tannie wat stil voor haar uitstaar. Toe ek haar pakkie vir haar gee, is sy eers uit die veld geslaan, maar sy kom soek my in die gange, en gee my ‘n drukkie. ‘Jy weet nie hoeveel dit vir my beteken nie. Ek het vanoggend gesit en wonder waar ek geld moet kry om presies dit wat ek nou gekry het, te moet koop. Baie dankie, dit is so ‘n uitkoms!’ Nou ja, mens sluk maar jou trane, want die nuus versprei soos ‘n veldbrand, en oumense staan en wag ons oral in.
Een oom lê nog met sy toegetrekte kop toe ons inkom. Toe hy al die vroue in sy kamer sien, sprei ‘n groot glimlag oor sy gesig. Hy praat nie. En toe sy oog die pakkie vang, gooi hy sy hande uit. Kompleet soos ‘n kind wat ‘n speelding kry! Ook hy kan nie gou genoeg tjoklit in die kies druk nie. Hy is 84.
Daar is ‘n blinde man wat by ‘n lessenaar sit, en ek moet vir hom verduidelik wat ons vir hom gebring het. Hy is bly. En ek hoop hy sal iets kan gebruik.
In een kamer le ‘n klein tannetjie onder haar kamerjas. Ek stap nader en voel aan haar yskoue kaal voete wat onder uitsteek. Sy bewe. Haar gesiggie is so maer, en haar valstande het sy ‘ontgroei’. Hulle dobber rond tussen haar bewende woorde. Sy is soooo bly vir die pakkie. Ek voel haar beddegoed. Sy het net ‘n duvet cover oor. Niks binne-in. En ‘n dun komberserigheid as laken. Sy gryp ook eerste die tjoklit, en suig dat die valstande skuins wil uitdop.
Buite in die Landy staan ek bak ‘n wavrag komberse in die son, en ek is so dankbaar dat ek vir een oumens dadelik ‘n warm, pienk kombers kan gee.
Op die grondvloer, tref ons ‘n gang met veiligheidshek aan. Die altzheimer vleuel. Hulle word toegesluit omdat hulle eenvoudig permantent vermis sal word as hulle kan uitkom. Hier sit tannies in ‘n koue kamer (geen son in die winter behalwe laaaaatmiddag) en ‘n helper is besig om hare te kam. Een tannie vra eers hoe laat dit is voor sy tjoklits kies toe vat, want sy wil nie haar eetlus bederf nie!
Daar is ‘n tannie van 99 en een van 100. Tannie 100 se verstand is sommer nog helder. Sy is opgewonde soos ‘n kind oor die karige pakkie met ‘noodvoorraad’ wat ons gee.
Ander tannies kom keer dat iemand nie twee maal ontvang nie, en die wat nog moet kry, tou agter ons aan. Die rottevanger van Hamlin is ‘n gepaste gedagte! Maar my rotte babbel onophoudelik!
Omdat die uitdelery langer neem as wat ons gedink het, word die komberse, asook die ouemense wat gelukkig genoeg is om die dag by familie te wees, se pakkies in ‘n pakkamer gehou. Ek sal more reël met Attie dat dit uitgedeel word aan elke oumens. Die week wat voorlê gaan reën en koue met hom saambring, en ons wat warm gaan slaap, kan weet daar is oumense wat ten minste ‘n ekstra kombers oor hulle lyfies het.
Mense wat later vir my die beloofde items gaan stuur, se pakkies sal by ‘n ander geleentheid afgegee word.
My volgende droom (ja, ek het wragtag alweer ‘n droom) is om vir die kamers waar daar nie sonskyn is nie, paneelverwarmers te kry. Hiervoor het ek ‘n kontak by ‘n maatskappy nodig wat hierdie verwarmers verkoop. As julle iemand ken, help my asb met kontak besonderhede. En vir die van julle wat graag wou gee, en netnie daarby uitgekom het nie – asseblief, help my om hierdie mense met die koue kamers, se laaste bietjie lewe, net warmer te maak.
Ek het briewe gekry waar mense bang was hierdie is net nog ‘n scam. Ja, ons eie mense is soms die skelmste, maar dis deur julle wat die ‘blinde tree’ gegee het, wat ek hierdie dankie sê brief kan skryf, en die terugvoering vir julle kan gee.
Moeder Theresa het gese: Never worry about numbers. Help one person at a time, and always start with the person nearest to you.
Ek weet dis ‘n frustrasie om altyd te moet gee en gee vir ‘n bodemlose put. En om te moet worry of die regte mense ooit die vrug daarvan pluk. Dis hoekom hierdie projek gedoen is deur DIREK vir die mense wat dit nodig het, die pakkies te gee. Voor iemand dit huistoe neem omdat dit iewers lê en nie uitgedeel is nie.
Dankie weereens aan almal wat gehelp het om hierdie droom met hulle tiendes te help waar maak. Seënwense vir julle. Mildelik en vol Genade!
NS – ek sal graag vir almal wat bygedra het, ‘n koffie wil koop. As jy ooit deur Stellenbosch reis, kry my nommer by oom Peterjasie, en kontak my.
Dankie ook aan Mirna, Tannie Rika, Oom Schalk vir die hulp vandag. En Zeldra en haar familie wat die komberse en handdoeke gaan uitsoek het. Lianda daar bo in die noorde wat soos ‘n besetene begin serpe maak het. Die Chinees by die winkel in Stellenbosch wat net 50c wins op ‘n paar handskoene gemaak het, toe hy hoor waarvoor dit is, en dankie aan julle wat besig is om nog items gereed te kry. Dankie my ma en pa vir die botteltjies room. En Dalene. Wie se plan dit eintlik was. Erkie en Dee vir tandepaste en chips. Dankie Mirna, Dalene en Erika wat kom help pakkies maak, en entertainment verskaf het.
Resep uit die ou plaaskombuis (Baie ou plaaskombuis)
Ryp Nartji Komfyt
Rasper di nartjiis, sny klyn snytjiis saarin, weeg en druk dit plat, leg dit een nag in kalkwater, of twé dage in koue water, druk dan di pitte uit en kook op fer 'n half uur in koue water, maak dit winddroog en neem dan net sofeul wit suiker as nartjiis, en twé pond wit suiker o'er en as dit mooi skoon en dik gekook is, sit dan die nartjiis in en laat saggiis deurkomfyt tot dit helder is.
Klink maar redelik deurmekaar vir my - Peter
Hierdie maand se pasella is 'n eBoek met die titel Verskeie Resepte, regs klik hier en laai dit af.
Vindag was so kout ma het vir my ‘n rooi hempie by PiekinPei klerewinkel gekoop en die moue afgeknip en vir my angetrek onir my reenjas mar ek bewe so die drippilskanmy nie raakdrip nie! Nou sit ma vir my die hietir an ini kantoor dan le ek daar en droom. Ek bewe so ek salie eenskanlees wat oom Jaco se skoene se naam is nie. Die wit kat wil net in die bokse hier by die hys klim ma se sy weetie die kat het seker geit en ma gee skelm vir die vaal kat tuna oor sy tanne mos geoepereer is en ma dink ons weet nie maar ek gan die vaal kat jaag oor hy so tuna kry ek kry net vis en biltong en koekies. Dis anfair ek wil ook tunablikkies he.
Nuwe Resepte eBoek uit Anna se Kombuis
Ek weet nie of jy al met Anna se resepte eBoeke kennis gemaak het nie. Hulle is professioneel saamgestek en almal is winskope. Sy stuur hulle per epos uit so geen posgeld is betaalbaar nie. Ek het al haar boeke en kan hierdie een ook aanbeveel. Haar eposadres is onderaan, kontak haar gerus vir hierdie besonderse resepteboek.
Hier is wat Anna skryf:
Ek het pas ‘n nuwe resepteboek voltooi met die naam van PURE BEDERF. Soos julle van die naam kan aflei, is dit bederf van die tong, die maag, en meestal bederf van al die rolletjies wat saampak om die heupe en magie. Enige iemand wat dus in tweestryd is met ‘n skaal, moet liefs hierdie boek vermy. Die boek bestaan uit 9 afdelings naamlik terte, beskuit, koekies, koeke, happies, drankies, lekkernye, soet broodjies en poedings en elke resep is propvol suiker of kondensmelk of room of stroop of enige iets wat voel of jou tong in ‘n suikerpot geval het. Ek het gedink dat dit dalk ‘n goeie idée sal wees om die boek op pa, oupa of manlief se skoot neer te sit en vir hom te vra om self iets te kies wat hy sal wil eet op Vadersdag. Wat dink julle? Dan is dit mos Pure Bederf wat hy self gekies het.
Prys van die boek is R50 as jy Dinsdag (14 Junie) en Woensdag (15 Junie) betaal. Ek is egter bereid om die mense wie se beursies nou bietjie dun is tegemoed te kom en vir hul ook die boek te stuur om einde van die maand te betaal. Ongelukkig sal die prys dan verander na R60 per boek. Jy MOET egter vir my ‘n briefie saam met jou bestelling stuur waarin jy onderneem om dit op so en so datum te betaal, en sal ek dit waardeer as jy by jou woord hou. Dié boek is indieselfde formaat as al my ander boeke. –
Geneem by Sunset dam by Onder Sabie
Ricardo was 'n baie gewilde kitaarspeler. As jy met 'n konsertinaspeler gepraat het dan was dit vir hom 'n voorreg om saam met Ricardo te kon speel. Praat jy hedendaags met 'n kitaarspeler dan is hy trots om te kan sê: “Ek speel al Ricardo se nommers”! Sy oom was 'n Barnard wat vir oom Kerrie Bornmann — Ricardo se pa — kitaar gespeel het en vir Ricardo geleer speel het. Sy neefs, Koos en Fanie Barnard, het geen bekendstelling nodig nie en is self kitaarspelers van formaat. Ricardo was nie slegs 'n uitmuntende musikant nie maar het ook formele musiekopleiding gehad en musiekonderrig gegee. Hy het reeds as leerling van Monument Hoërskool in Krugersdorp met sy eie orkes begin en later jare landswye konserttoere onderneem.
Twee van Ricardo se kwelas is ook deur die wêreldberoemde Bert Kaemfert en sy vriend Horst Wende opgeneem waarna Roberto Delgado en sy orekes met verdere opnames begin het. Hierdie begaafde musikant het derhalwe nie slegs in Suid-Afrika groot aftrek gekry nie maar het ook oorsee erkenning geniet. Voorwaar 'n grootse prestasie!
Die eerste stap is om gedurig bewus te wees van jou gemoedstoestand en tyd te neem om te bepaal wat jou pla en hoe om dit te verander. Sommige mense doen deur ‘n lang, warm bad te neem, te stap, tee met ‘n vriend, handwerk, te bid of selfs ‘n sessie in die gimnasium. Maar solank jy tyd maak om te stop en te reflekteer oor die toestand van jou gemoed. Beplan en forseer jouself om opbouende pret te hê. Spandeer tyd met familie of vriende en lag uit jou maag uit. Alkohol en dobbel is nie voorbeelde van positiewe pret nie-aangesien dit baie keer meer skade doen. Wanneer jy lag oorspoel jou brein met ensieme wat jou emosioneel en fisies opbou-kyk prettige prente, speel met diere of wees ligsinnig met jou kinders en kleinkinders.
Eet gesond en drink genoeg water. ‘n Duursame motor kan nie op Coke en hamburgers loop nie; jou delikate chemiese samestelling kan ook nie optimaal funksioneer op hierdie brandstof nie . Kyk mooi na jouself en versorg jouself met liefde-sodat ons mekaar beter kan versorg.
4. Om te voel..... 5. Om te ruik.....
Welgeklede man kom by bordeel aan. Vra vir Valerie. Ontvangs dame vra of hy nie iemand anders wil sien want Valerie is hul duurste dame. R10,000 per uur. Hy haal die R10000 uit en sien vir Valerie.
Volgende aand is hy weer terug, en haal weer die R10,000 uit vir Valerie. Na uur vertrek hy
Toe hy die derde aand kom en weer vir Valerie vra, en die R10,000 uithaal, is Valerie verbaas en se, geen man kon my nog drie aand na mekaar bekostig nie, waar kom jy vandaan ?
« Bloemfontein » antw. Die man. Valerie « O, ek het familie daar » Man « ek weet, ek is ‘n prokureur, jou ouma is oorlede, en het vir jou R30,000 nagelaat, jou suster het gevra ek moet dit vir jou bring…”
Welkom by hierdie week se nuusbrief. Oorkom jou persoonlike ramp
Die siekte, waarskynlik die Motor Neuron Siekte (MNS), wat Joost van der Westhuizen getref het, het hoofopskrifte in koerante gehaal. Ek het onlangs 'n praatjie gehou by 'n MNS-vereniging en weereens onder die indruk gekom van die ontsettende gevolge en impak daarvan op 'n mens se lewe.
Wanneer 'n siekte soos hierdie 'n man soos Joost tref, hy was 'n voorbeeld van krag en gesondheid en fiksheid, dan besef jy maar net weer jou eie broosheid en ook die weerloosheid van jou as mens.
'n Persoonlike ramp of krisis kan elkeen van ons tref. Ons is nie gevrywaar teen teëspoed en self teen katastrofes in ons lewens nie. Enige dag, enige oomblik, kan iets gebeur wat jou hele bestaan tot in sy fondamente ruk. Die krisis kan op verskeie maniere op jou toeslaan soos byvoorbeeld 'n ernstige siekte, finansiële terugslag, jou huwelik wat in skerwe spat.
• Fokus: In 'n krisis raak 'n mens maklik verboureerd, want dinge oorweldig jou. Fokus om een aspek, al is dit net 'n klein dingetjie, op 'n keer te hanteer. Paniek maak dat jy alles tegelyk wil doen, maar uiteindelik verlam dit jou. Konsentreer dus op een ding op 'n keer.
• Vra: In 'n ramp weet jy dikwels nie watter kant toe nie en voel jy alleen en benoud. Gaan vra advies by kundige mense, wie jy vertrou, om jou te help, vir riglyne en die pad saam met jou stap. In tye van nood moet jy vra - moenie jou onttrek nie.
• Regte besluite: Neem die regte besluite. Ontleed jou krisis, win advies in en neem 'n verantwoordbare besluit. 'n Krisis is nie 'n dobbelspel om sommer lukraak 'n keuse te maak nie. Jou besluit bepaal grootliks hoe jou teëspoed bestuur gaan word en in baie gevalle ook die uitkoms daarvan.
• Oorlewing is aanpassing: In die natuur leer ons dat diere en plante aanpas om te oorleef. So het 'n woestynplant aangepas om in die droë omstandighede van 'n woestyn te oorleef. Jy sal moet aanpas wanneer dinge verkeerd loop. Rampspoed skep nuwe omstandighede en vereis 'n koersaanpassing van jou kant af. Dit help nie om weerstand hierteen te bied nie en verbete te klou aan dit wat verby is nie.
• Berou: 'n Persoonlik ramp vra jou om weer perspektief op jou lewe te kry. Dit is nou tyd om jou lewe skoon te maak van al die donker kolle en geheime. Maak jou saak reg met God en ook met jou naaste. Krisistyd is tyd om weer nuut begin en skuld en bagasie af te skud.
• Behou die geloof: Wanneer jy deur swaarkry gaan, moenie ophou om te bid en die Here te vra om hulp en krag nie. Uiteindelik lê ons hoop daarin dat die Here ons toevlugsoord is in die swaarste van omstandighede.
"Die juweel kan nie gepoleer word sonder wrywing nie; so ook nie die mens sonder beproewing nie." - Chinese spreekwoord - Jy kan inteken op hierdie nuusbrief sodat jy op die adreslys kom. Dis gratis en verniet. Gaan na www.pitkos.co.za - 'n intekenvorm is op my webwerf beskikbaar of stuur jou naam en eposadres vir my. Dr ST Potgieter Sielkundige Tel: 021 949 5007 Sel: 083 227 3683 Epos: st@pitkos.co.za Nuusbrief argiewe
Kan nie onthou of ek hierdie el gegee het nie?
• 250ml koekmeelblom
• 125ml bruismeel
• 5ml bakpoeier
• Knypie gemaalde neutmuskaat
• 30ml botter, gesmelt
• 500g gaar pampoen, gedreineer en fyn gedruk
• 45ml korente(opsioneel)
• 375ml olie
• Sif koekmeelblom, bruismeel, sout, bakpoeier en neutmuskaat saam.
• Klits botter en eier saam en voeg saam met pampoen en korente by droë bestanddele.
• Meng tot ‘n stywe beslag.
• Indien meng sel te droog is, voeg ‘n bietjie koue melk by.
• Verhit olie in kastrol en skep lepelsvol beslag in warm olie.
• Braai tot goudbruin aan beide kante.
• Poffer is gaar indien ‘n vurk skoon uitkom.
• Pasop vir te warm olie Poffers sal dan nog rou binne wees maar bruin buite.
• Dien warm op met kaneelsuiker.
• 250ml slap mieliepap, berei van 80ml mieliemeel
• 250ml meelblom sout en peper
• 2ml mosterdpoeier
• 250ml gerasperde Cheddarkaas
• Knypie rooipeper
• 4 repies swoerdlose spekvleis gekap
• 1 eier geklop
• 2 russiese worsies
• 1 ui gerasper
• 20ml olie
Om te sprinkel:
• 20ml braaivleisspeserye
• Sit warm voor.
• 1 blik tuna (gedreineer)
• 2 eiers (geklits)
• 5ml suurlemoensap
• 12,5ml pietersielie (gekap)
• 120ml meelblom
• 30ml melk paprika
• Olie om in te braai
• Vlok tuna en voeg oorblywende bestandele, behalwe olie en paprika by.
• Skep opgehoopte teelepels vol van mengsel in warm olie en braai tot goudbruin.
• Dreineer poffertjies en besprinkel met paprika.
• Dien warm op.
• 1ml rooipeper of matige kerriepoeier
• 30ml margarien(gesmelt)
• 2 eiers (geskei)
• 5ml ui (gerasper)
• 300ml Cheddarkaas(gerasper)
• 420g geroomde suikermielies
• Olie vir vlakvetbraai
• Sif die droë bestanddele saam.
• Voeg die margarien by.
• Klop die eiergele en voeg dit by die koekmeelblom mengsel.
• Vermeng dit goed.
• Voeg die ui, kaas en suikermielies by en meng dit deeglik.
• Vou die styf geklitste eierwitte in.
• Skep teelepelsvol van die beslag in warm olie en bak dit tot goudbruin.
• Dreineer dit goed.
• Meelblom, gemeng met kruie en speserye
• Suurlemoensap van jou keuse
• Geklitse eier droë broodkrummel
• Skil piesangs, sprinkel met suurlemoensap
• Rol in meelblom, dan in eiers en laastens in droë broodkrummels.
• 750ml koekmeelblom
• 2.5ml koeksoda
• 3 eiers, geklop
• 15ml olie
• 250ml lemoensap
• 15ml gerasperde lemoenskil
• Sif suiker, meel, bakpoeier, koeksoda en sout saam.
• Klop eiers, olie, lemoensap en -skil saam.
• Voeg by die meelmengsel en maak 'n beslag.
• Verhit olie tot warm en skep teelepels vol in warm olie.
• Braai tot goudbruin aan albei kante en gaar.
• Dreineer op kombuispapier.
• Plaas kaneelsuier kardoes of plastiek sak.
• Plaas poffertjies daarin en skud goed totdat alles bedek is.
• 375ml koekmeelblom
• 12ml bakpoeier
• Genoeg water om ‘n stywe beslag te vorm oOngeveer 200ml
• 4-6 aartappels, geskil en in dun skyfies gesny
• Meng die koekmeelblom, sout en bakpoeier saam en voeg die eier en net genoeg water by om ‘n stywerige beslag
• Laat staan.
• Kook die aartappelskyfies in ‘n bietjie kookwater tot sag maar nie stukkend nie.
• Verhit genoeg olie in ‘n kastrol vir diepvetbraai.
• Plaas ‘n uiering tussen 2 aartappelskywe.
• Plaas op ‘n lepel en doop in beslag tot goed bedek.
• Plaas versigtig in die olie en braai tot goudbruin buite-om en totdat die aartappels heeltemal gaar is.
• Dreineer op handdoek papier.
'n Maklike gereg wat blitsig aan mekaar geslaan kan word.
• 250g boerewors per persoon (+/- 15cm )
• Sowat halwe koppie (+/-90g) rys per persoon
• 1 Pakkie soppoeier per 5 tot 6 persone.
• Maak die soppoeier aan met water soos op die soppoeierpakkie aanbeveel.
• Sny die wors in skyfies. (Dit kan ook versknipper of in lengtes gesny word.)
• Pak die wors dele bo-op die rys uit.
• Gooi sop bo-oor.
• Bedek die brousel met foelie.
• Bak in 'n warm oond (so 180 grade) vir ongeveer 20 min.
• Verwyder foelie en bak vir nog 10 min.
• Bedien warm saam met 'n effe verkoelde glas Ougat Harlekyn rooiwyn .
(Die ronde taniene van die Harlekyn saam met die pikante witpeper karakter van die wyn sal die beste uit die wors na vore
SJOKOLADESKYWE MET ROOMSOUS
• 40 g (80 ml) mielieblom
• 50 ml koue melk
• 450 ml kookmelk
• 50 g baksjokolade
• 18 g (30 ml) gelatien
• 30 ml whisky
• Voer 'n broodpan uit met kleefplastiek.
• Meng die mielieblom, sout en 50 ml melk tot 'n pasta.
• Voeg die kookmelk by en roer tot dik.
• Breek die sjokolade in klein stukkies en voeg by die mielieblommengsel.
• Roer totdat dit gesmelt het.
• Klits die eiergele by en voeg 'n bietjie van die kookmengsel daarby.
• Voeg die res van die kookmengsel by en meng goed.
• Roer vir 2 minute oor lae hitte.
• Week die gelatien in koue water en laat dit oor kookwater smelt.
• Voeg by die sjokolademengsel en laat dit afkoel.
• Voeg die whisky by en meng.
• Klits die eierwitte totdat dit sagte punte vorm en vou by die sjokolademengsel in.
• Gooi die mengsel uit in die broodpan en laat dit oornag in die yskas stol.
• Klits die room en voeg strooisuiker by.
Keer die sjokoladevorm uit en sny dit in dun skywe. Plaas 'n sny op 'n klein bordjie met room-sous om die sny. Drup 'n
bietjie aarbeisous op die roomsous en maak patroontjies met 'n peuselstokkie daarop.
• 500 ml Cremora
• 1 pakkie beskuitjies, gekrummel
• 397 g kondensmelk
• 125 ml suurlemoensap.
• Voeg Cremora by warm water en klits tot opgelos.
• Laat oornag in yskas.
• Meng krummelbeskuitjies met botter of margarien en druk vas in 'n tertbord van 27 cm in deursnee.
• Plaas in yskas.
• Klits kondensmelk by Cremoramengsel.
• Roer suurlemoensap by totdat mengsel verdik.
• Skep vulsel eweredig op kors en plaas in yskas.
• 100ml suiker
• 25ml vlapoeier
• 10ml botter
• 100ml suurlemoensap
• 397g (1blik) kondensmelk
• 1¼ pak Tennisbeskuitjies
• Maak vla van die melk, suiker en vlapoeier.
• Voeg die botter daarby en laat dit effens afkoel.
• Klits die suurlemoensap en kondensmelk saam.
• Pak ‘n laag beskuitjies in ‘n reghoekige bak.
• Gooi die gekondenseerde melkmengsel daarop en smeer gelyk.
• Pak weer ‘n laag beskuitjies bo-op en gooi die louwarm vla daaroor.
• Rasper van die beskuitjies bo-oor en versier soos verkies.
• Laat dit goed afkoel.
• 1 x 800g blik koejawelhelftes
• 2 x 410g blikke ingedampte melk
• 2 x 80g kersie of perskejellie
• 2 x 200g pakke Tennisbeskuitjies
• Dreineer Koejawelhelftes en hou sap eenkant.
• Druk Koejawels met ‘n vurk fyn.
• Meng jelliepoeier en sap wat eenkant gehou is en verhit in pan tot jelliepoeier gesmelt is.
• Verwyder van hitte.
• Voeg fyn gedrukte Koejawels en ingedampte melk by en roer goed.
• Pak ‘n laag beskuitjies in ‘n 3 liter tertbord en skep die helfte van die Koejawel mengsel in.
• Rangskik nog ‘n laag beskuitjies bo-oor en skep oorblywende Koejawelmengsel in.
• Maak orige beskuitjies fyn en strooi krummels bo-op tert.
• Bedek met kleefplastiek en verkoel tot gestol.
• 410g (1 blik) ingedampte melk
• 250ml kookwater
• 750ml lietsjiesap
• 3x 80g pakkies groen jelliepoeier
• Verkoel die ingedampte melk oornag in die koelkas.
• Maak jelliepoeier aan met die kookwater.
• Voeg die lietsjiesap by en meng.
• Laat dit afkoel tot dik, maar nie gestol nie.
• Klits die ingedampte melk tot ‘n dik skuim en vou die jelliemengsel daarby in.
• Verkoel tot gestol en versier soos verkies.
• Lewer 12 porsies.
Maak 2 terte van 20 cm of 1 groot tert van 30 cm. Min van ons kan 'n sny donsige melktert ryk met botter en geurige
speserye weerstaan. Spaar tyd deur nie 'n kors te maak nie - en verloor dan sommer ook meer as net 'n paar kilojoules in
• ½ kaneelstokkie
• Skil van ½ suurlemoen of lemoen
• 2,5 ml amandelessens
• Verhit melk, kaneel, suurlemoenskil en botter tot kookpunt en laat 20 minute trek.
• Meng meel, suiker, sout en bakpoeier.
• Dreineer melkmengsel en voeg by die eiergele.
• Klop melkmengsel by die meelmengsel.
• Voeg amandelessens by.
• Plaas mengsel terug op die stoof en verhit oor matige hitte tot kookpunt.
• Roer met 'n houtlepel. (Moenie bekommerd wees as 'n paar klonte vorm nie, klits dit glad met 'n klitser nadat u die eierwitte geklop het.)
• Smeer tertbak mildelik met sagte botter.
• Sprinkel met brood-, koekie- of beskuitkrummels (of gebruik hawermout, muesli of wat ook al beskikbaar is).
• Klop eierwitte met 'n druppel asyn of suurlemoensap tot dit hul vorm behou en sagte punte vorm. Klits
melktertmengsel om klonte te verwyder.
• Vou eierwitte in die tertmengsel en gooi in tertbak(ke).
• Sprinkel met kaneel.
• Bak 25-35 minute by 190C.
• Skakel die oond af en laat 15 minute in die warm oond afkoel.
• Sit warm of by kamertemperatuur voor.
• 1 x 397g blik kondensmelk
• 3 koppies water
• 6 eetlepels mielieblom
• 2 eiers, geel en wit apart
• 1 teelepel margarien
• 1 teelepel vanielje geursel
• Verhit die kondensmelk en water.
• Meng die mielieblom met ‘n bietjie water en roer dit by die melk.
• Roer die mengsel tot dit dik word en verwyder van hitte.
• Voeg die geklitste eiergele by en laat die mengsel weer kook tot dit gaar is.
• Voeg die botter en geursel by.
• Pak ‘n laag beskuitjies in ‘n tertbord en gooi die helfte van die vulsel oor, dan nog ‘n laag beskuitjies met die res van
die vulsel oor.
• Rol ‘n paar beskuitjies fyn en strooi bo-oor.
• Versier met kersies.
• 80 ml sagte botter
• 200 g volgraanbeskuitjies, fyngemaak
• 3 x 250 g maaskaas
• 185 ml bruinsuiker
• 3 eierwitte, geklits
• 10 g (1koevertjie) gelatien
• 75 g pekanneute, opgekap
• 75 ml versiersuiker
• 25 g pekanneute, grof gekap
• Voer 'n veerknip-losboompan van sowat 24 cm in deursnee met bakpapier uit.
• Meng die botter en beskuitjies saam en druk met 'n lepel vas op die boom van die pan.
• Verkoel in yskas.
• Klits die maaskaas, suiker en vanielje-geursel saam.
• Vou die eierwitte in.
• Spons die gelatien oor die water.
• Smelt die gelatien oor kokende water of in 'n mikrogolfoond. (Maak seker dat dit nie kook nie.)
• Roer dit saam met die pekanneute by die mengsel in.
• Skep in voorbereide koekpan.
• Plaas terug in yskas.
• Mikrogolf die eerste drie bestanddele saam op hoog vir 30 sekondes totdat die botter begin smelt.
• Roer goed deur en mikrogolf vir 'n verdere 15 sekondes.
• Roer tot glad.
• Klits die water by.
• Roer die neute by.
• Verkoel en smeer dan oor die koek.
• Los in yskas tot gestol.
• 2x 200g Romany Creams
• 80ml gesmelte botter
• 10ml gelatien
• 2x 250g geroomde maaskaas
• 15ml kitskoffie-poeier
• 2x 100g sjokolade
• Maak die beskuitjies fyn. (In ‘n voedselverwerker indien beskikbaar).
• Meng met die botter en druk teen die kante en op die bodem van ‘n tertbord vas.
• Strooi die gelatien oor 30ml water.
• Verhit totdat die gelatien gesmelt is, maar dit moenie kook nie.
• Klits die room styf en vou by die maaskaas in.
• Los die koffiepoeier op in 15ml kookwater en voeg dit saam die gesmelte gelatien by die roommengsel.
• Meng goed deur.
• Smelt die sjokolade oor kookwater of in die mikrogolfoond.
• Roer elke nou en dan tot gesmelt.
• Voeg by die roommengsel en vou in sodat die mengsel in marmer voorkoms het.
• Giet in die voorbereide kors en verkoel tot gestol.
'n Heerlike sjokolade koek met 'n onbeskryflike sappigheid.
• 1 k meel
• 1 k suiker
• ¼ t sout
• ½ k olie
• ¼ k kakao
• ¾ k kookwater
• ½ t bakpoeier
• ½ blik Ideal melk
• ½ k suiker
• 1 t vanielje geursel
Meng meel, suiker, bakpoeier en sout. Maak holte in mengsel. Klits olie goed. Gooi eiergele, olie, kakao en kookwater in die
koekholte. Klop eierwit styf saam met bakpoeier. Bak vir ongeveer 40 min by 180 °C.
Sous: Meng alles saam en kook. Laat effe afkoel voordat jy dit oor die warm koek uit giet. Smelt slab sjokkelade en gooi oor
Bedien saam met koffie of 'n bietjie roomys!
ESTER SE WORTELKOEK
Hierdie tannie ken van wortelkoek maak!
• 1 k Olyfolie
• ½ t sout
• 1 t bakpoeier
• ½ t koeksoda
• ½ t kaneel
• 2 k gerasperde wortels
• ½ k gekapte neute
• 4 e room Smelt, kook vir 3 min
• 2 e botter gooi oor koue koek
• 4 e geelsuiker
Klits suiker en eiers goed. Sif sout, bakpoeier en koeksoda bymekaar. Voeg kaneel by en roer in by kaneeleiermengsel.
Vou laastens die gerasperde wortels en neutkapsels in. Bak teen 180°C tot gaar.
Sous: Smelt die botter en meng saam met suiker en room. Kook vir 3 minute. Gooi warm sous oor koue koek.
OUMA MIENIE SE APPELTERT
Krediete: Ouma Mienie
'n Watertand Appeltertjie soos hulle dit in die ou dae gemaak het.
• 250 ml bruin suiker
• 30 ml margarine
• 250ml blikkies tertappels
• 250 ml bruinsuiker
• 250 ml vars room (of ½ melk)
Meng droë bestandele. Verhit melk en margarine. Voeg dit om die beurt met 2 geklitste eiers by droë bestandele. Gebruik
nog melk om deeg loperig te maak. Giet in vuurvaste bak. Pak tertappels daarin. Bak 30-35 min by 180 gr.
Sous: Meng suiker en room (of melk). Verhit. Gooi kokende sous oor gaar tert. Dien op met roomys/vla.
Gesonde goed is altyd die maklikste om te maak... hier's weer 'n bewys daarvan.
• 12.5 ml Mrs Ball's Blatjang
• 1 fyngekapte ui
• 750 ml gaar rys
• 2 tamaties
• 25 ml fyn pietersielie
Meng bestandele voeg rys by versier met hardgekookte eiers.
• 2 k boontjies
• 25 ml koekmeel
• 2 ml bruinsuiker
• 150 ml garasp kaas
• 100 ml aartappelskyfies
Kook boontjies sag. Braai ui, voeg meel suiker en sout by suurroom en roer tot dik. Voeg uiemengsel by. Skep in bak gooi
fyn chips oor en bak
KOUE MALVALEKKER POEDING
• 1½ Koppies fyngerolde Marie beskuitjies
• 8 malvalekkers
• ½ koppie gekapte neute
• 125ml gemengde skil
• ¼ teelepel fyn neut
• ¼ koppie lemoensap
• 125ml dadels
Meng krummels, vrugte, neute, skil en speserye. Verhit die lemoensap en los die malvalekkers daarin op. Voeg die suiker
by en gooi oor die krummels en vrugte. Klop die room styf en vou dit by die mengsel in. Plaas die nagereg in die yskas om styf te word.
• 3 koppies appelkooshelftes
Meng die roomkaas en Bars Ones. Vou die geklopte room in. Klits die melk en kitspoeding saam. Laat 5 minute in die
yskas stol. Skep ‘n derde van die kitspoeding in ‘n glaspoedingbak. Sprinkel die helfte van die stukkies beskuitjies daaroor,
dan die helfte van die roomkaasmengsel. Herhaal die lae en eindig met die oorblywende derde van die
sjokoladepoedingmengsel. Skep die roomkaasmengsel oor me die oorblywende kitspoedingmengsel bo-op. Sprinkel die
res van die stukkies Bar One en gerasperde sjokolade oor en dit 4-5 uur in die yskas tot dit gestol het.
Kuier Aand met DJ Ossewa! Datum: 19 Augustus 2011